ખેડૂતોને ખેત ઉપજના પોષણક્ષમ ભાવ મળતા નથી. ખેડૂતોના ખેત ઉત્પાદન પર પાંચ ટકા કરવેરો નાંખવાનું પાપ આ ભાજપ સરકારે કર્યું છે. નબળી ગુણવત્તાની મગફળી મળતિયાઓની મિલોમાં પીલાવીને તે તેલ સરકારી દુકાનેથી વિતરણ કરવાનું મગફળીકાંડ-૨નું ષડયંત્ર લઇને ભાજપ બજારમાં આવી રહી છે. મગફળી કાંડ એ ભાજપની મીઠી નજર તળે મળતિયાઓનો ફાયદો કરાવવા માટે પૂર્વ નિયોજીત કાવતરું ષડયંત્ર હતું. ઉચ્ચ ન્યાયપાલિકાના સિટિંગ જજના નેતૃત્વમાં મગફળી કાંડના લેખાજાખા થાય, તેની તટસ્થ તપાસ થાય તેવી કોંગ્રેસ પક્ષની પુનઃ માંગણી કરી હતી. ભાજપે ચૂંટણી વેળા રાજકીય રોટલા શેકવા અને ખેડૂત વર્ગને ભોળવવા માટે મગફળીની ટેકાના ભાવે ખરીદી કરવાનું રાજકીય તરકટ કર્યું હતું.